mk en ceb hbs_cyr en en en en hbs_lat hbs_cyr mk ru mk hbs_cyr mk hbs_cyr uk ru en uk hbs_cyr hbs_cyr en br mk ru en en en en mk de ru mk en mk mk mk mk mk mk mk mk mk mk mk mk mk mk mk mk mk ru mk mk it hbs_lat en hbs_lat hbs_lat pt mk mk mk mk en mk uk en hbs_lat en id de mk en en en
Онлајн алатката Slices.co за креирање на визуелно привлечни раскажувачки приказни | Balkansmedia
Визуелниот идентитет на приказната станува сѐ поважен. Раскажувањето преку мултимедијалната содржина го пренесува наративот преку повеќе форми на медиуми како што се текст, аудио и видео. Мултимедијалните приказни се способни да пренесат емоции и да изградат емпатија на начин на кои приказните со еден медиум не можат. Вклучувањето на различни видови на медиуми во приказната и овозможува на публиката да биде повеќе вклучена во темата. Затоа интерактивноста е важна карактеристика на мултимедијалното раскажување која ви овозможува да ја ангажирате вашата публика и да барате нивен придонес и повратни информации.
Најдобрите видови на мултимедијални приказни вклучуваат дејство, претставување, силни ликови и силни емоции, а сето тоа може да се пренесе преку различни медиумски форми.
Во процесот на креирање на мултимедијални раскажувачки приказни можат да помогнат голем број на алатки кои се креирани токму за работа на вакви приказни. За некои од нив пишувавме претходно, како што се Shorthland, RacontR, InterviewJS, Pageflow и многу други.
Креирајте приказни со Slices.co
Денес ви го претставуваме Slices.co, уште една алатка за одлични мултимедијални раскажувачки приказни.
Slices.co алатката беше лансирана од холандска компанија, а приспособена  е за креирање на мобилни мултимедијални приказни. Едноставна е за користење и најважно е тоа што можете да ја користите бесплатно за определени видови на содржини.
Едноставниот интерфејс ви овозможува да направите и да објавите одлична мултимедијална продукција за само неколку минути. Slices ви овозможува вашата приказна да ја претворите во уникатно искуство. Комбинирајте фотографија, видео и звук и вклучете ја вашата публика така што ќе ја направите приказната интерактивна. Со Slices, ги објавувате приказните со стилот на вашата медиумска куќа, директно на вашата веб страница. На тој начин, можете да ја задржите вашата публика таму каде што сакате, а вашите приказни ќе бидат достапни онолку долго колку што сакате. Фуснотите ви овозможуваат додавање на повеќе контекст на линеарната приказна. Со помош на интерактивна мапа или позадинска статија, можете да го/ја задоволите љубопитниот/та читател/ка со давање на дополнителни информации заедно со вашата приказна.
Создавањето на приказната оди со неколку едноставни чекори: додадете насловна страница, изрежете ја вашата приказна, додадете фотографии, видео и звук и вметнете ја или споделете ја вашата приказна.
За да започнете со работа, одете на нивната страница Slices.co и кликнете на Get Started. За да се најавите, креирајте нов налог преку вашата е-пошта и за неколку моменти веќе сте во интерфејсот на Slices.
Процесот на креирање на нови приказни оди едноставно и единствено што ќе ви треба е идеја за тоа како сакате да изгледа вашата приказна.
Со кликнување на знакот плус влегувате во нов прозорец каде што ќе имате можност да ги креирате вашите визуелни картички за два формати: вертикален формат и десктоп формат. Со креирањето на приказната за едниот формат, автоматски се креира приказната и за другиот, без да морате да приспособувате ништо.
Можете да додадете позадина како слика или да ја промените бојата, жолтиот квадрат да го направите онака како што на вас ви одговара и да го поставите во оној дел на визуелната слика каде што мислите дека треба да биде. Можете да ја менувате бојата на буквите, како и бојата на квадратот. За жал, логото Slices останува на првиот и на последниот слајд и единствено нешто што можете да го направите е да го намалите.
Низ раскажувањето можете да вметнете и фусноти со кои ја контекстуализирате вашата приказна што ја раскажувате.
За секој премин од една на друга картичка, можете да додадете различни анимации и да го направите вашиот дизајн уште попривлечен. Постои и опција за додавање на аудио звук и уште многу други опции кои ќе ја направат вашата приказна поцелосна.
Вашиот финален резултат можете директно да го ембедувате во веб страницата. Како изгледа нашиот финален резултат создаден во неколку потези, погледнете подолу.
На овој линк можете да видите и некои приказни што се направени преку оваа алатка.
Бесплатното користење на Slices е достапно за максимум 10 приказни, 500 прегледи месечно, 1 GB хостинг, 5 GB сообраќај, аналитика, ембедување на приказни. Постојат и два пакети кои можете да ги платите, а со нив добивате можност за преземање на содржината на вашите компјутери, ваше лого, премиум поддршка, личен хостинг и приспособена URL-адреса.
Тестирајте ја и сами оваа многу интересна и привлечна алатка и испратете ни ги вашите раскажувачки приказни, како и искуството што сте го имале за време на тестирањето.
PoorNot so pooraveragegoodvery good
Imate prijedlog ili komentar? Javite nam se!
CapCut - бесплатна апликација за професионално уредување на видеозаписи
Magisto видео уредувач за социјалните мрежи
Шест месеци војна во Украина: За што пишувавме, што може да им биде корисно на медиумите за известување за војната
Проектот се спроведува со поддршка
Balkansmedia.org е петгодишна програма на УСАИД која ги поддржува независноста на медиумите и слободата на изразување во БиХ преку зајакнување на одржливоста на медиумите, подигнување на квалитетот на медиумската содржина, градење на компетентноста на новинарите, овозможување правна поддршка на медиумите и на новинарите, како и преку активно вклучување на граѓаните во медиумскиот простор, со силна промоција на независните медиумски гласови во БиХ.
Tešanjska 24, 71 000 Sarajevo
Telefon: +387 33 943 683
© 2022 All rights reserved.